આ નિવેદન પર સ્પષ્ટતા આપતા ભાજપના ધારાસભ્ય રામ કદમે કહ્યુ, ‘મે કહ્યુ કે દરેક યુવાન ભલે તે યુવક હોય કે યુવતી તેમણે પોતાના માતાપિતાને વિશ્વાસમાં લઈને લગ્ન કરવા જોઈએ. આટલુ કહ્યા બાદ હું થોડી વાર રોકાયો, આ દરમિયાન શ્રોતાઓમાંથી કોઈકે કંઈ કહ્યુ, મે સ્ટેજ પરથી રીપિટ કર્યુ અને કંઈક વધુ કહી દીધુ. જો કંઈક વાંધાજનક હોત તો ત્યાં હાજર પત્રકારોએ તેના પર ધ્યાન દોર્યુ હોત. તેમણે એમ નહોતુ કર્યુ કારણકે તેમણે મારુ પૂરુ ભાષણ સાંભળ્યુ હતુ કોઈ નાનો વીડિયો ક્લિપ નહિ. વિપક્ષના નેતા ટ્વિટર પર 40 સેકન્ડનો વીડિયો વાયરલ કરી રહ્યા છે. જેનાથી ખોટી છબી બની રહી છે.'